Maximilian von Montgelas

Maximilian Joseph greve von Montgelas (uttalt ; 1759–1838) var en bayersk statsmann. Han var fra 1799 til 1817 minister under kurfyrste og senere konge Maximilian I.

 Liv 
Montgelas var sønn av baron Janus Garnerin von Montgelas, en oberst i bayersk tjeneste som tilhørte en savoyardisk (fransk) adelsslekt. Hans mor var grevinne Ursula von Trauner.

Han gikk på skole i Nancy og studerte ved universitetene i Strasbourg og Ingolstadt. I 1777 ble han kurbayersk hoffråd. Men på grunn av sitt medlemskap i Illuminatiordenen falt han i unåde hos kurfyrst Karl Theodor, og flyktet i 1785 til Pfalz-Zweibrücken.

I 1803 giftet han seg med grevinne Ernestine von Arco (1779–1820), som var 20 år yngre og ble ansett som en skjønnhet. De fikk åtte barn.

Maxmimilian von Montgelas ble i 1809 opphøyet i grevestanden. Den velhavende Montgelas gikk for å være en «Mann von Noblesse», og så også gjennom fingrene med sin kones amorøse eventyr. Han ble bisatt på slottet Aham i 1838.

Palais Montgelas på Promenadeplatz i München er i dag en del av luksushotellet Bayerischer Hof. Etterkommere lever i Aham og Gerzen, og i Egglkofen, der de eier flere gods.

 Referanser 

 Litteratur 
 Henker, Michael/Hamm, Margot/Brockhoff, Evamaria (red.): Bayern entsteht. Montgelas und sein Ansbacher Memoire von 1796. Regensburg: Friedrich Pustet, 1996, ISBN 3-7917-1535-6
 Eberhard Weis: Montgelas – Zwischen Revolution und Reform 1759-1799, München: Beck Verlag, 2., durchges. Aufl. 1988, ISBN 3-406-32974-8
 Eberhard Weis: Montgelas – Der Architekt des modernen bayerischen Staates 1799-1838, München: Beck Verlag 2005, ISBN 3-406-03567-1

 Eksterne lenker 	 


Kategori:Bayerske politikere
Kategori:Personer fra München